Nr. L 167/32 De Europæiske Fællesskabers Tidende 24. 6. 86 RÅDETS AFGØRELSE af 18. juni 1986 om accept på Fællesskabets vegne af Toldsamarbejdsrådets rekommandation af 16. juni 1982 om anvendelse af en kode til angivelse af transportmidler (86/257/EØF) RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til forslag fra Kommissionen, og ud fra følgende betragtning : Toldsamarbejdsrådets rekommandation af 16. juni 1982 om anvendelse af en kode til angivelse af transportmidler kan accepteres af Fællesskabet med forbehold af visse anvendelsesbetingelser — TRUFFET FØLGENDE AFGØRELSE : Artikel 1 Toldsamarbejdsrådets rekommandation af 16. juni 1982 om anvendelse af en kode til angivelse af transportmidler accepteres på Fællesskabets vegne med forbehold af visse anvendelsesbetingelser. Teksten til rekommandationen og anvendelsesbetingel- serne er knyttet til denne afgørelse. Artikel 2 Formanden for Rådet meddeler generalsekretariatet for Toldsamarbejdsrådet Fællesskabets accept af den i artikel 1 omhandlede rekommandation med forbehold af visse anvendelsesbetingelser. Udfærdiget i Luxembourg, den 18. juni 1986. På Rådets vegne N. SMIT-KROES Formand